1307.

Godina **1307** (MCCCVII) bila je redovna godina koja počinje u nedjelju po julijanskom kalendaru (1. jan/sij.).

## Događaji
### Januar/Siječanj &ndash; Mart/Ožujak
* 4. 1. - Ban Pavao I. izdaje u Skradinu povelju gradu Rabu - to je mletački grad, često u razmirici sa Frankopanima, koji jedini izmiču Pavlovoj banskoj vlasti, ali takođe su privrženici Karla Roberta.
* 9/10. 2. - Prvi rat za škotsku nezavisnost: snage Roberta Brucea su poražene u Bici kod Loch Ryana, stradala su njegova braća Alexander i Thomas, kao i irski potkralj Malcolm McQuillan.
* 10. 2. - Umro je Temür Khan, mongolski veliki han i kineski car dinastije Yuan. Nije imao naslednika, u prvi plan nakratko izlazi muslimanski princ Ananda.
* 23. 3. - Kraj Dulcinijanaca: križari su zauzeli utvrđenje na pl. Rubello u dolini Sesije u Pijemontu, sa Fra Dolcinom, Margaretom od Trenta i Longinom da Bergamom - pogubljeni su 1. juna.

### April/Travanj &ndash; Jun/Lipanj
* proleće? - Umro je Jovan Paleolog (sin Andronika II), guverner Soluna, nastavlja njegova majka Irena Montferratska.
* proleće - Otto III. od Bavarske je otišao u poseti Transilvaniji, da se oženi kćerkom vojvode Ladislava Apora (Kana) ali on ga zarobljava - Otto, oslobođen 1307/08, napušta zemlju, a krunu zadržava vojvoda Ladislav (do 1310).
* 10. 5. - Bitka kod Loudoun Hilla je važna pobeda Roberta Brucea.
* 11. 5. - Karlo II. Napuljski daje Kneževinu Ahaju sinu Filipu I Tarantskom, nakon što ju je oduzeo Izabeli od Villehardouina (do 1313).
* 13. 5. - Abu Yaqub Yusuf an-Nasr, marinidski vladar Maroka, ubijen je u opsadnom kampu kod abdalvadidskog Tlemsena. Nasleđuje ga sin, ili unuk, Abu Thabit 'Amir (do 1308), odlučuje prekinuti opsadu kako bi se obračunao sa pretendentom Uthman ibn Abi al-Ulom u Ceuti, za šta utvrđuje i dograđuje Tétouan.
* maj - Princeza Huyền Trân, iz Đại Việtske, tj. severnovijentamske dinastije Trần, stiže u Champu, u srednjem Vijetnamu, gde se udaje za vladara Chế Mâna, poznatog i kao Jaya Simhavarman III. Dai Viet je zauzvrat dobio neke oblasti, uključujući Huế. Chế Mân ubrzo umire a odbijanje običaja spaljivanja udovice vodi komplikacijama.
* maj/jun - Kataloncima se u Galipolju pridružio Ferdinand od Majorke, kojeg je Frederik II od Sicilije zamislio kao njihovog komandanta, ali oni to ne prihvataju. Predlaže im da potraže novi plen u Makedoniji.
* 1. 6. - Sukob za nasledstvo u Ugarskoj: pristalice Karla I. Roberta su zauzele Budim. 
* jun - Snage ilhanidskog mongolskog vladara Öljaitüa zauzimaju Gilan na severozapadu Irana. Zatim šalje pohod na severoistok, na kartidski Herat, kojeg takođe zauzima.
** Tommaso Ugi di Siena je ove godine doveo u Evropu Öljaitüovo poslanstvo. Papa je ohrabren, narednih godina se razmišlja o križarskom pohodu.
* 21. 6. - Khayishan je ustoličen pod imenom Külüg Khan za kineskog yuanskog cara i velikog hana Mongola (do 1311).
* 24. 6. - Veliki majstor templara Jacques de Molay razgovara sa kraljem Philippom IV o optužbama na račun reda, čini mu se da je u redu.

### Jul/Srpanj &ndash; Septembar/Rujan
* 4. 7. - Rudolf I Habsburg, osporeni kralj Češke, umro je tokom opsade tvrđave Horažďovice.
* 7. 7. - Kralj Edward I od Engleske umire od dizenterije nadomak škotske granice. Nasleđuje ga sin Edward II (do 1327). Neće nastavljati pohod u Škotsku, zove svog prijatelja Piersa Gavestona iz egzila.

* leto - Nakon dve godine haranja u Trakiji, Katalonska družina i njihovi turski saveznici, Turkopuli, prelaze na čelu sa Bernat de Rocafortom u Makedoniju, u napuštenu Kasandreju na Halkidiku, odakle napadaju i Svetu Goru.
** 1307-09 - Iguman Hilandara Danilo mora braniti manastir od napada katalonske družine.
* 15. 8. - Heinrich od Koruške je ponovo izabran za kralja Češke (do 1310), nemački kralj Albrecht I Habsburški i dalje ne odustaje od te zemlje.
* 24. 8. - Papa Klement V. je na Molayev zahtev u Poitiersu sazvao komisiju za istraživanje optužbi protiv templarskog reda.
* 5. 9. - Papina bula potvrđuje da će ostrvo Rodos biti vlasništvo hospitalera - ovi su prošle godine zauzeli veći deo ostrva, drže pod opsadom glavni grad, koji meštani, ni vizantijski car, ne žele dati (zauzet je 1310).
* 14. 9. - Kralj Filip je poslao tajna naređenja širom Francuske za masovno hapšenje templara 13. 10..

### Oktobar/Listopad &ndash; Decembar/Prosinac
* 10. 10. - Sabor u Rakošu potvrđuje Karla Roberta za ugarskog kralja, ali nisu prisutni Matija Čak, Ladislav Kan i Ivan Gisingovac. I Dragutin Nemanjić je protiv Karla Roberta, ima šemu sa erdeljskim vojvodom Ladislavom.
* 11. 10. - U Parizu je umrla Catherine de Courtenay, titularna latinska carica, nasleđuje je mala kćerka Catherine de Valois-Courtenay (do 1346), staratelj joj je otac Karlo Valois (do smrti 1325). Jedan od nosača kovčega na sutrašnjoj sahrani je i veliki majstor templara Jacques de Molay.
** Kralj Milutin je u kontaktu sa Karlom Valoa, u okviru svojih antivizantijskih planova; jedan dominikanski monah je u ovo vreme poslat da prouči Srbiju, o čemu je napisao izveštaj početkom 1308.

* 13. 10. - U raciji u zoru, uhapšeni su Jacques de Molay i svi templari iz centralnog doma u Parizu. Molay je prinuđen na priznanje 25-tog.
* 17. 11. - Mongolski general Bilarghu ugostio jermenske kraljeve Hetuma II i Levona IV na gozbi u Anazarbu i ubio ih. Ošin, brat i stric ubijenih, proteruje Bilargua iz Kilikije, vlada do 1320.
* 18. 11. - Tradicionalni datum legende o Wilhelmu Tellu i gađanju jabuke na glavi svog sina (o čemu se prvi put piše 1470-tih). Po priči, kasnije je ubijen tiranski habsburški činovnik Albrecht Gessler, što pokreće pobunu i stvaranje Stare Švicarske Konfederacije.
* decembar - Molay povlači priznanje pred dvojicom papinih kardinala. Procesi i natezanje između kralja i pape traju do zabrane reda 1312. i Molayevog pogubljenja 1314.

### Kroz godinu

* 1306-07 - Kralj Milutin podigao crkvu Bogorodice Ljeviške u Prizrenu.
* Mogući prvi pomen manastira Praskvica u primorju, kada je kralj Milutin potvrdio posede (ali ovo izaziva polemike, tako da je definitivno pomenut 1413).
* Mirovni ugovor između Bugarske, Todora Svetoslava, i Vizantije. Dobiće Teodoru, kćerku Mihajla IX za suprugu, potvrđena su mu osvajanja, među kojima Mesemvrija i Anhijal. Šalje žito u gladni Carigrad (žetva je bila nemoguća u Trakiji zbog Katalonaca).
* Papa šalje sedmoricu franjevačkih biskupa u Kinu, kako bi posvetili Giovannija da Montecorvina na novoustanovljenoj stolici nadbiskupa Hanbalika (Pekinga).
* Januli I da Corogna, bivši hospitaler, zauzima otok Sifnos (njegova obitelj vlada tu do 1440).
* Han Zlatne horde Toqta uhapsio italijanske stanovnike Saraja, opseo je Đenovljane u Kafi, dan. Feodosiji (do 1308).
* Umro je Duwa, han Čagatajskog kanata, nasleđuje ga sin Könchek (do 1308).

## Rođenja

*

## Smrti

*

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)